
                                                                                      PATVIRTINTA
                                                                                      Šakių rajono savivaldybės 	administracijos
			                     direktoriaus 2022 m. liepos    d.
                                                                                      įsakymu Nr. AT-


ŠAKIŲ RAJONO SAVIVALDYBĖS ADMINISTRACIJOS APSKAITOS  SKYRIAUS FINANSININKO 
PAREIGYBĖS APRAŠYMAS


I SKYRIUS
PAREIGYBĖ

1. Šakių rajono savivaldybės administracijos Apskaitos skyriaus finansininko (toliau – finansininkas) pareigybė yra priskiriama specialistų pareigybių grupei.
2. Pareigybės lygis - B.
3. Pareigybės paskirtis – laiku ir teisingai apskaityti trumpalaikį ir ilgalaikį turtą, biudžeto ir kitas lėšas, parengti lėšų išlaidų sąmatas, laiku ir teisingai parengti ir pateikti lėšų panaudojimo ataskaitas.
4. Pareigybės pavaldumas – finansininkas yra darbuotojas, dirbantis pagal darbo sutartį, tiesiogiai pavaldus savivaldybės administracijos Apskaitos skyriaus vedėjui. Darbuotoją į darbą priima ir iš jo atleidžia Šakių rajono savivaldybės administracijos direktorius. 

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštesnįjį ekonomikos, finansų ar apskaitos išsilavinimą, įgytą iki 2009 metų, ar specialųjį vidurinį išsilavinimą, įgytą iki 1995 metų, su suteikta ekonomisto, finansininko ar apskaitininko profesine kvalifikacija;
5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais finansinę apskaitą, archyvų tvarkymą;
5.3.  savarankiškai planuoti, organizuoti savo veiklą;
                  5.4. būti susipažinusiam su dokumentų rengimo, tvarkymo ir apskaitos taisyklėmis, gebėti jas taikyti praktiškai;
                   5.5. sklandžiai dėstyti mintis raštu ir žodžiu, mokėti dirbti kompiuteriu „Microsoft Office“ programiniu paketu.

III SKYRIUS
ŠIAS PAREIGAS EINANČIO DARBUOTOJO FUNKCIJOS

	6. Šias pareigas einantis darbuotojas vykdo šias funkcijas:
               6.1. tvarko savivaldybės administracijos priskirtų programų vykdymo finansinę apskaitą pagal programas, priemones, valstybės ir ekonomines  funkcijas;
	 6.2. patvirtinus savivaldybės biudžetą, rengia  priskirtų apskaityti programų priemonių išlaidų sąmatas, analizuoja jų vykdymą, prireikus rengia pasiūlymus dėl sąmatos pakeitimo, taip pat suveda programų sąmatas bei jų pakeitimus į programą „Biudžetas VS“ ir per dokumentų valdymo sistemą pateikia pasirašymui.
              6.3. vadovaudamasis patvirtintomis sąmatomis rengia ir teikia paraiškas finansavimo sumoms gauti;
              6.4. laiku ir teisingai registruoja sąskaitas, gaunamus dokumentus  apskaitos programoje, registruoja sąnaudas, finansavimo pajamas, finansavimo sumas, ;
              6.5. tikrina pirminių dokumentų užpildymo teisingumą, kontroliuoja ar lėšos numatytos sąmatoje, finansavimo sutartyse, ar pakankama lėšų suma;
               6.6. apskaičiuoja ateinančių laikotarpių sąnaudas ir jas registruoja apskaitoje, rengia finansinės apskaitos pažymas ir  registruoja jas registre;
               6.7. neviršijant patvirtintų asignavimų, finansuoja įstaigas pagal priskirtas apskaityti programas, priima jų vykdymo ataskaitas, rengia šių lėšų panaudojimo ataskaitas;
               6.8. ruošia mėnesio, ketvirčio ir metų priskirtų apskaityti lėšų ataskaitas;
               6.9. surenka iš programų vykdytojų ataskaitas, paruošia jų suvestines, pateikia ataskaitas lėšų davėjams;
          	6.10. kontroliuoja apskaitomų lėšų išlaidų sąmatų vykdymą, analizuoja ir kaupia informaciją apie išlaidas lėšų planavimui;
            	6.11. rengia priskirtų apskaityti programų išlaidų sąmatas, pateikia jas tvirtinimui ir išsiunčia lėšų davėjams ir gavėjams;
              6.12. laiku priima ir patikrina iš savivaldybės kontroliuojamų viešųjų įstaigų ir UAB ketvirtines ir metų finansinės būklės ir veiklos rezultatų ataskaitas;
              6.13. vykdo nemokamo moksleivių pavėžėjimo, lengvatinio pavėžėjimo lėšų apskaitą;
              6.14. tvarko kieto kuro ir dujų, karšto ir šalto vandens kompensacijų, socialinių pašalpų, vienkartinių išmokų lėšų, pagalbos pinigų ir pagalbos pinigų vaikus globojančioms šeimoms bei kompensacijų už kreditus ir palūkanas asmens, turintiems teisę į būsto išlaidų kompensaciją   apskaitą, ruošia šių lėšų mokėjimo pavedimus, planuoja šių lėšų poreikį. Rengia ir tikslina šių lėšų išlaidų sąmatas.
	6.15. vykdo vidaus kontrolės politikoje numatytas funkcijas;
   6.16. vykdo savivaldybės administracijos Apskaitos skyriaus vedėjo nurodymus ir atlieka kitas, pareigybės aprašyme nenumatytas nenuolatinio pobūdžio funkcijas, kurios yra priskirtos savivaldybės administracijos Apskaitos skyriaus kompetencijai.

